ওয়ারউইকের পঞ্চদশ কাউন্টেস অ্যান বোচ্যাম্প

ওয়ারউইকের পঞ্চদশ কাউন্টেস অ্যান বোচ্যাম্প (১৪ ফেব্রুয়ারি, ১৪৪৪–৩ জুন, ১৪৪৯) ছিলেন সম্ভ্রান্ত ইংরেজ ব্যক্তিত্ব হেনরি বোচ্যাম্পের একমাত্র সন্তান ও উত্তরাধিকারী, এবং ওয়ারউইকের প্রথম ডিউক। তবে মাত্র তিনি ৫ বছর বয়সেই শিশু অবস্থায় মারা যান এবং তারপর ওয়ারউইকের রাজত্ব উত্তরাধিকারসূত্রে তার ফুফুর কাছে আসে। এরপর তার ফুফু অ্যানের মামার সাথে বিবাহবন্ধনে আবদ্ধ হলে ওয়ারউইকের আর্লের উপাধিটি অন্য পরিবারে স্থানান্তরিত হয়। অ্যানের ফুফু তার মামা রিচার্ড নেভিলকে বিয়ে করেন এবং এই রিচার্ড নেভিলই ছিলেন গোলাপের যুদ্ধের বিখ্যাত রাজনৈতিক ব্যক্তিত্ব, যিনি ইতিহাসে ‘কিংমেকার’ নামে পরিচিত।

 জীবনী 
অ্যান বোচ্যাম্প ১৪৪৪ সালের ১৪ ফেব্রুয়ারি ওয়েলসের কার্ডিফ শহরে জন্মগ্রহণ করেন। তার পিতা ছিলেন ওয়ারউইকের ডিউক হেনরি বোচ্যাম্প (১৪২৫–১৪৪৬), যিনি মধ্যযুগীয় বোচ্যাম্প পরিবারের শেষ পুরুষ সদস্য হিসেবে "ওয়ারউইকের ডিউক" উপাধি ধারণ করেছিলেন। অ্যানের মাতা ছিলেন সিসিলি নেভিল, যিনি রিচার্ড নেভিলের বোন ছিলেন। রিচার্ড নেভিল পরবর্তীতে সংঘটিত গোলাপ যুদ্ধে গুরুত্বপূর্ণ ভূমিকা পালন করেন। ১৪৪৬ সালের ১১ জুন অ্যানের পিতা মৃত্যুবরণ করেন। 

"ওয়ারউইক ডিউক" উপাধিটি ১৪৪৫ সালে সৃষ্টি হয়েছিল এবং তা কেবল পুরুষ উত্তরাধিকারীদের জন্য প্রযোজ্য ছিল। ফলে হেনরি বোচ্যাম্পের মৃত্যুর সঙ্গে সঙ্গে উপাধিটি বিলুপ্ত হয়ে যায়। তবে "ওয়ারউইকের আর্ল" উপাধি ১০৮৮ সালে সৃষ্টি হওয়ায় সেখানে নারী উত্তরাধিকার অনুমোদিত ছিল। তাই অ্যান নিজের পিতার কাছ থেকে এই উপাধি উত্তরাধিকারসূত্রে লাভ করেন। একই সঙ্গে তিনি তার পিতার কাছ থেকে বার্গার্শ ব্যারনির উত্তরাধিকারী হন এবং ১৩৩০ সালে উপাধিটি সৃষ্টির পর সপ্তম ব্যক্তি হিসেবে তিনি এই "ব্যারনি" উপাধিটি ধারণ করেন। এছাড়া ১৪৪৭ সালের ২৩ ফেব্রুয়ারি রাজা ষষ্ঠ হেনরির চাচা গ্লাস্টারের ডিউক হামফ্রির মৃত্যুর পর অ্যান চ্যানেল দ্বীপপুঞ্জের প্রভুত্বও লাভ করেন, যা পূর্বে তার পিতার জন্য নির্ধারিত ছিল।

শৈশবেই অ্যান তার সময়ের অন্যতম বৃহৎ উত্তরাধিকারিণী হয়ে ওঠেন। তার সঙ্গে তুলনীয় আরেকজন ছিলেন শিশু লেডি মার্গারেট বিউফোর্ট, যিনি ১৪৪৪ সালে মৃত্যুবরণকারী সামারসেটের প্রথম ডিউকের কন্যা ছিলেন। উভয় শিশুরই অভিভাবকত্ব গ্রহণ করেন অ্যানের মায়ের সৎ প্রপিতামহী অ্যালিস চসার (স্যালিসবারির চতুর্থ আর্ল থমাস মন্টাগুর বিধবা স্ত্রী ও অঁজুর রানী মার্গারেটের অনুগত সেবিকা) ও উইলিয়াম দ্য লা পোল, যিনি পরবর্তীত সাফোকের ডিউক হন। সাফোকঅ্যানকে তার নিজের উত্তরাধিকারী জন দ্য লা পোলের (১৪৪২–১৪৯২) সঙ্গে বিবাহ দিতে চেয়েছিলেন।

অ্যান বোচ্যাম্প ১৪৪৯ সালের ৩ জুন মাত্র পাঁচ বয়সে অক্সফোর্ডশায়ারের ইওয়েলমে(চসার পরিবারের বাসভবনWatts, John. "Pole, William de la, first duke of Suffolk", ডিকশনারি অব ন্যাশনাল বায়োগ্রাফি, 23 September 2004. Accessed 2 February 2019.) মৃত্যুবরণ করেন। তাকে রিডিং অ্যাবি গির্জায় সমাহিত করা হয়। ধারণা করা হয় যে, তার প্রপিতামহী ইয়র্কের কনস্ট্যান্স সেখানে সমাহিত ছিলেন বলেই রিডিংকে তার সমাধিস্থল হিসেবে বেছে নেওয়া হয়। অ্যানের মৃত্যুর পর ওয়ারউইকের কাউন্টেস উপাধি তার ফুফু লেডি অ্যান উত্তরাধিকারসূত্রে লাভ করেন। আর বার্গার্শ ব্যারনি উপাধি তার ফুফুদের মধ্যে বিভক্ত হয়ে (অস্থায়ীভাবে) চলে যায়। 

অ্যানের মৃত্যুর পর সাফোকের ডিউক নিজের পুত্রের সঙ্গে লেডি মার্গারেট বিউফোর্টের একটি আনুষ্ঠানিক বাগদানের ব্যবস্থা করেন। আইন অনুসারে ও রাজার নিজস্ব উদ্যোগে এই বিবাহচুক্তি বাতিল হয়। কারণ কনে তখন পর্যন্ত বারো বছরের কম বয়সী ছিলেন। মার্গারেট নিজেও পরবর্তীকালে জন দ্য লা পোলকে কখনো তার প্রথম স্বামী হিসেবে স্বীকার করেননি। জন পরে ইয়র্কের এলিজাবেথকে বিয়ে করেন, যিনি পরবর্তী রাজা চতুর্থ এডওয়ার্ড ও তৃতীয় রিচার্ডের বোন ছিলেন। অন্যদিকে মার্গারেট এডমন্ড টিউডরকে বিয়ে করেন, যিনি ছিলেন রিচমন্ডের প্রথম আর্ল। পরবর্তীকালে তিনি রাজা সপ্তম হেনরির জননী হন।

 বংশধারা 

বিষয়শ্রেণী:১৪৪৪-এ জন্ম
বিষয়শ্রেণী:১৪৪৯-এ মৃত্যু

 গ্রন্থপঞ্জি 







 তথ্যসূত্র 
বিষয়শ্রেণী:১৫শ শতাব্দীর ইংরেজ নারী